CELEX: 62019CA0913
Language: fi
Date: 2021-05-20 00:00:00
Title: Asia C-913/19: Unionin tuomioistuimen tuomio (kolmas jaosto) 20.5.2021 (ennakkoratkaisupyyntö, jonka on esittänyt Sąd Rejonowy w Białymstoku – Puola) – CNP spółka z ograniczoną odpowiedzialnością v. Gefion Insurance A/S (Ennakkoratkaisupyyntö – Oikeudellinen yhteistyö yksityisoikeudellisissa asioissa – Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla – Asetus (EU) N:o 1215/2012 – Toimivalta vakuutussopimusta koskevissa asioissa – 10 artikla – 11 artiklan 1 kohdan a alakohta – Mahdollisuus nostaa kanne sellaista vakuutuksenantajaa vastaan, jolla on kotipaikka jäsenvaltiossa, toisessa jäsenvaltiossa, kun kyseessä on vakuutuksenottajan, vakuutetun tai edunsaajan kanne sen paikkakunnan tuomioistuimissa, jossa kantajalla on kotipaikka – 13 artiklan 2 kohta – Vahingon kärsineen suoraan vakuutuksenantajaa vastaan nostama kanne – Henkilöllinen soveltamisala – Vahingon kärsineen käsite – Vakuutusalan elinkeinonharjoittaja – Erityinen toimivalta – 7 artiklan 2 ja 5 alakohta – Sivuliikkeen, agentuurin tai muun toimipaikan käsitteet)

12.7.2021   
            
            
               FI
            
            
               Euroopan unionin virallinen lehti
            
            
               C 278/11
            
         
      Unionin tuomioistuimen tuomio (kolmas jaosto) 20.5.2021 (ennakkoratkaisupyyntö, jonka on esittänyt Sąd Rejonowy w Białymstoku – Puola) – CNP spółka z ograniczoną odpowiedzialnością v. Gefion Insurance A/S
      (Asia C-913/19) (1)
      
      (Ennakkoratkaisupyyntö - Oikeudellinen yhteistyö yksityisoikeudellisissa asioissa - Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla - Asetus (EU) N:o 1215/2012 - Toimivalta vakuutussopimusta koskevissa asioissa - 10 artikla - 11 artiklan 1 kohdan a alakohta - Mahdollisuus nostaa kanne sellaista vakuutuksenantajaa vastaan, jolla on kotipaikka jäsenvaltiossa, toisessa jäsenvaltiossa, kun kyseessä on vakuutuksenottajan, vakuutetun tai edunsaajan kanne sen paikkakunnan tuomioistuimissa, jossa kantajalla on kotipaikka - 13 artiklan 2 kohta - Vahingon kärsineen suoraan vakuutuksenantajaa vastaan nostama kanne - Henkilöllinen soveltamisala - Vahingon kärsineen käsite - Vakuutusalan elinkeinonharjoittaja - Erityinen toimivalta - 7 artiklan 2 ja 5 alakohta - Sivuliikkeen, agentuurin tai muun toimipaikan käsitteet)
      (2021/C 278/15)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy w Białymstoku
      
         Asianosaiset pääasiassa
      
      
         Kantaja: CNP spółka z ograniczoną odpowiedzialnością
      
         Vastaaja: Gefion Insurance A/S
      
         Tuomiolauselma
      
      
                  1)
               
               
                  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 13 artiklan 2 kohtaa, luettuna yhdessä sen 10 artiklan kanssa, on tulkittava siten, että sitä ei sovelleta sellaisen elinkeinonharjoittajan, joka on hankkinut alun perin vahingon kärsineelle kuuluneen vastuuvakuutusyritykseen kohdistuvan saatavan, ja tämän saman vastuuvakuutusyrityksen välisessä riita-asiassa, joten se ei ole esteenä sille, että tuomioistuimen toimivalta tällaisen riita-asian ratkaisemiseksi perustuu mahdollisesti kyseisen asetuksen 7 artiklan 2 alakohtaan tai 7 artiklan 5 alakohtaan.
               
            
                  2)
               
               
                  Asetuksen N:o 1215/2012 7 artiklan 5 alakohtaa on tulkittava siten, että yhtiötä, joka ratkaisee jäsenvaltiossa toiseen jäsenvaltioon sijoittautuneen vakuutusyrityksen kanssa tehdyn sopimuksen nojalla viimeksi mainitun nimissä ja lukuun moottoriajoneuvojen liikennevakuutukseen liittyvien vahinkojen korvausvaatimuksia, on pidettävä tässä säännöksessä tarkoitettuna sivuliikkeenä, agentuurina tai muuna toimipaikkana, jos tämä yhtiö
                  
                              —
                           
                           
                              esiintyy ulospäin vakuutusyrityksen jatkeena ja
                           
                        
                              —
                           
                           
                              sillä on oma johto ja sellaiset aineelliset valmiudet, että se voi käydä liikeneuvotteluja kolmansien kanssa, joiden ei siten tarvitse olla suorassa yhteydessä vakuutusyritykseen.
                           
                        
            
         (1)  EUVL C 54, 17.2.2020.